語音組合

**語音組合**（；）係指緊一隻語言對於「啲音位可以點樣組合」所作出嘅限制：是但搵一種語言嚟睇，種語言實會有若干個音位—包括元音同輔音，當中音位嘅組合並唔係任意點擺都得嘅，只得一部份嘅音位組合係「可以接受」嘅。舉返啲具體例子說明，用國際音標標示語音：
*廿一世紀初嘅粵語：粵語可以有 （例如**些** · ）同 （例如**咩** · ）呢啲輔音，但係粵語嘅語音組合唔容許  噉嘅開頭輔音，所以如果一個人讀出  噉嘅音節，聽者可以肯定佢應該唔係講緊粵語；
*廿一世紀初嘅英文：同粵語比起嚟，英文比較多複輔音，可以容許 （例如 **slow** · ，**慢**噉解）以及 （例如 **blaze** · ，**火焰**噉解）等嘅開頭輔音組合，但係  並唔係英文語音組合容許嘅輔音組合——冇任何英文字詞嘅音節會有  噉嘅開頭輔音。

唔同語言喺語音組合上爭太遠，可以對啲人學語言造成具體嘅阻礙。

## 語言比較

### 東亞、東南亞
#### 漢語
粵語屬於漢藏語言當中嘅漢語。以下係廿一世紀初粵語音系嘅輔音列表，有國際音標（用方括號括住嗰啲）同粵拼雙重方法標音：

而廿一世紀初粵語音系裡邊嘅元音如下：

粵語嘅音節結構仔細啲講係
:{T\over C(H)V(C)}，
即係一段音節包含一種聲調（T），一個輔音喺前（輔音頭）、最多一個輔音喺後（輔音尾），中間挾住一個元音（主元音）；而口語、包括外來詞嘅口語入面，就會有輔音喺輔音頭主元音之間，例如：
***冚唪唥**一般係讀做  嘅，但啲人有時會讀咗做 （ 噉嘅音）
***英文借詞**（口語）好似 **place** 、**highclass** （）、**freezer** （）等。隻複輔音音節傾向轉寫成單隻漢字（**place** 轉寫成**位置**，**pla-** 對應**位**）

講音節結尾嘅話，粵語頂攏得一個輔音嚟同一段音節收尾，不過同標準官話相比，粵語被指係保留咗好多款標準官話喪失咗嘅結尾輔音，包括
*，例子有（可能漢字：**𨋢**）、（可能漢字：**獵**）；
*，例子有（可能漢字：**色**）、（可能漢字：**力**）；
*，例子有（可能漢字：**金**、**今**）、（可能漢字：**禁**）；
—相比之下，標準官話啲結尾輔音就比較單調，得 、 兩個款。事實係，好似  等嘅結尾輔音，華南嘅漢語普遍都有，詳情可以睇睇客家話同閩南話（文讀音）等南方漢語嘅音系。

除此之外，部份粵語以外嘅漢語有比較明顯嘅複輔音，詳情可以睇睇晉語同福州話等；另外上古漢語一般被認爲有豐富嘅複輔音。

#### 非漢語
至於漢語以外嘅東亞、東南亞語言（以廿世紀到廿一世紀初嘅情況作準）：
*越南話（以河內嘅音作準）：少複輔音， 係唯一可以同其他輔音結合形成複輔音嘅輔音，形成 Cw（其中一個輔音，後面掕個 ）噉嘅開頭輔音，例子字詞有**瓜**（越南國語字寫做 **qua** 而國際音標係 ）一字。
*泰國話：有一定量嘅複輔音，容許  同  後面掕   ，以及容許   後面掕  ，亦容許 。即係話音節開頭最多兩個輔音。例如男人用嚟見面打招呼嘅 ***' 當中嘅 ***' 開頭輔音係 。
*日本話：音節以開放嘅居多，輔音音節結尾花款少，音節開頭嘅輔音組合係得 Cj（輔音後面掕個 ）噉嘅款，例如**百**（hyaku · ひゃく · ）呢隻漢字，或者係表示慘叫嘅 **gyaa**（ぎゃあ · ）等等。
呀噉。

### 歐洲
英文屬於印歐語言，而印歐語言一向都有唔少複輔音。英文嘅音節結構係 CCCVCCCC —即係一個音節最高可以有成三個輔音做開頭，最高可以有四個輔音埋尾，例子可以睇吓 **twelfth** 呢隻字詞—隻字詞嘅讀音係 ，意思係**第十二個**噉解，開頭有兩個輔音  而埋尾有三個輔音 。除此之外，其他印歐語言亦有唔少複輔音，例如
*法文字詞 **pluie**（，**雨**噉解）—有三個輔音開頭；
*法文字詞 **sable**（，**沙**噉解）—有兩個輔音埋尾；
*德文字詞 **Straße**（，**街道**噉解）—有三個輔音開頭；
*葡文字詞 **frequente**（，形容詞**頻密**噉解）—呢隻字詞三段音節，頭嗰兩個音節都係各自有兩個輔音開頭；

以下係廿一世紀初英文語音組合嘅其中一啲法則：
*三個輔音嘅音節開頭：雖然話英文音節頭最多可以有三個音節，但係呢啲輔音嘅組合並唔係點都得嘅（例如唔可以係 ），而係要合乎以下嘅樣—
*: + 塞音 + 近音，
**例子可以睇下表，當中啲音以英式英文作準，
:
*英文嘅音節，唔准有輔音延長；
* 唔准喺音節頭出現；
* 唔准喺音節尾出現；
* 唔會喺多輔音嘅開頭嗰度出現；
... 等等。
**額外資訊**：靜 K 同 G 
廿一世紀初英文嘅音系並唔容許  或者  噉嘅語音組合。喺書寫上，英文有好多字詞都習慣上寫做 kn- 或者 gn- 開頭嘅，例子有（下便以英式音作準）
:**Knife** ·  · 指「刀」
:**Knight** ·  · 指「騎士」
:**Knowledge** ·  · 指「知識」
:**Gnaw** ·  · 指「啃咬」
:**Gnome** ·  · 指「地精」
... 等等。呢啲字嘅開頭輔音（講緊口語）都係單丁嘅 ，即係話喺書寫上 k 同 g 係「冇聲」嘅，寫出嚟都「多餘」。現代英文之所以會有呢樣嘢，係因為歷史嘅緣故：古英文係現代英文嘅語言祖先，存在於大約 5 至 13 世紀（中世紀）之間；據考證古英文係**有**  同  噉嘅音節開頭嘅，當時嘅英格蘭人的確係會將**刀**稱做  同埋將**騎士**稱做  嘅；但係隨住語言演變，英文慢慢變到冇咗  同  嘅音節頭，但係現代英文圈嘅人寫嘢嗰時，仲係慣咗將呢啲字詞寫做以 kn- 或者 gn- 開頭。

順帶一提，英文以外嘅日耳曼語言就保留咗  同  噉嘅音節頭，例子可以睇吓德文字詞 **Knoten**（ · 指**繩結**噉解）或者荷蘭文字詞 **knaap**（ · 指**男仔**噉解）呀噉。


## 語言習得

### 母語學習
細路會透過經驗、無意識噉學自己母語 。呢種學習過程可以用統計學習噉嘅方法想像：一至兩歲嘅細路唔識講嘢，但係研究表明，佢哋會一路聽住身邊嘅大人（父母同其他屋企人）講嘢；去到咁上下，佢哋嘅腦就會充滿咗記憶，記得邊啲音節係身邊啲大人講過嘅。噉而家想像兩個細路，明仔同米高—
*明仔母語係粵語，佢一路聽住身邊啲大人講粵語，到咗明仔兩歲嗰陣，佢個腦記得成日聽身邊啲大人講  或者  開頭嘅音節，但係佢冇聽過任何  開頭嘅音節。
*米高母語係英文，佢身邊啲大人一路喺佢身邊講英文，到咗米高兩歲嗰陣，佢個腦已經聽過好多  或者  開頭嘅音節，但佢從來冇聽過  開頭嘅音節。
於是乎呢兩個細路就各自無意識噉認定，佢未聽過嗰啲語音組合係自己母語唔允許嘅—學識咗自己母語嘅語音組合法則。呢點可以用心理實驗噉嘅方法嚟展示—搵一班識字、以英文做母語嘅大人返嚟，佢哋能夠憑直覺噉判斷 **hing** 可以係一隻英文字詞（只係可能佢哋唔識噉解），而 **bnick** 聽落望落唔似係英文字詞。

### 人造規律

心理語言學上仲有做實驗，剖析大人點樣無意識噉學人造嘅語音組合規律。

首先，思考所謂嘅**音節位置效應**同**語組規律效應**：音節位置效應講緊一個人講嘢出現音系上嘅失誤嗰陣，通常都係唔覺意將某一吓聲由一段音節移咗去第段音節嗰度，期間移咗位嗰吓聲會保持佢嘅位置；而且根據語組規律效應，移咗位嘅聲只會移去（根據嗰隻語言嘅語音組合）佢可以有嘅位置。想像有一個人講英文，想講 **red hing** 但係講錯，佢比較大機會會變咗講 **heg hing**，多過會變咗講 **red ding** 或者 **reh hing**，因為 **heg hing** 涉及
*將個  由第二段音節嘅頭「移」咗去第一段音節嘅頭嗰度，移咗位嘅音保持佢嘅位置（音節位置效應），而且
*一個  **唔**會移去音節尾，跟從咗英文「唔准音節用  做尾」嘅法則（語組規律效應）。

有咗音節位置效應同語組規律效應呢兩個概念，語言學家就郁手做實驗：有研究者試過搵咗班大人返嚟做受試者，叫佢哋練習背誦一啲由研究者整出嚟、冇乜特別意思嘅音節，好似係
:hes fek meng gen
除咗噉，研究者仲有暗中操縱呢啲人造音節嘅語音組合，例如「 永遠只會出現喺音節開頭」等嘅潛在法則，而受試者唔知道呢啲潛在法則；設好晒啲嘢之後，研究者就觀察受試者，留意住佢哋背呢啲人造音節嗰陣傾向犯咩錯；結果發現，受試者犯起錯上嚟會「遵守」人造音節嘅潛在法則，即係佢哋將輔音擺錯位嗰陣，會（彷彿好似跟緊啲人造規則噉）淨係將  移去音節開頭嘅位，唔係將  移去音節結尾。呢類實驗提供咗證據，表示人類能夠無意識噉學習語音組合法則。

## 理論解釋
研究者睇勻咗世界各地好多種語言。首先一樣好明顯嘅嘢係，語音組合並唔係隨機嘅：世上有好多語言都好似英文噉，容許  但係唔容許  噉嘅開頭輔音組合，亦有啲語言係兩者都容許，但直至廿一世紀初為止，語言學家從來未見過有語言會容許  而唔容許  嘅；呢類噉嘅現象就帶起咗**普世音系限制**嘅諗法—人腦係咪有某啲（可能天生嘅）傾向，零舍偏好某啲類型嘅語音組合呢？

### 響度連串

根據響度連串原則嘅諗法，一段音節內啲輔音同元音要點排，係要睇固有音響：固有音響係指一個元音或者輔音同其他音長、輕重度同音高相約嘅聲比起嚟「有幾響亮」，愈響亮就算係固有音響愈高，而元音一般都係固有音響高嘅；響度連串原則講緊嘅，就係以下嘅諗法—
一段音節，傾向會係以一個固有音響高嘅音段（通常會係一個元音）做中心，而離中央愈遠嘅音段，固有音響會愈低。
例如想像以下嘅英文音節：
:**Grand**（意指**宏大**，）
當中身為元音嘅  固有音響最高，同時  固有音響高過  而  固有音響高過 （如果畫一條線，Y 軸表示固有音響，條線會成一個山峰噉嘅形狀）。相比之下，好似  噉嘅音節，就違反咗響度連串原則，所以語言傾向唔會接受噉嘅音節。響度連串原則嘅概念，被指係解釋到「綜觀已知嘅語言，點解  常見過 ？」依一類嘅問題。

研究指，英文的確係傾向服從響度連串原則嘅，但係有研究者指出，某啲語言會大幅度噉違反響度連串原則，例如俄羅斯話同波蘭話呀噉，所以響度連串原則被指係唔能夠準確噉描述所有嘅語言，缺乏咗普世性。

## 睇埋
*語音學
*音系學
*音系法則
*詞庫決定

## 註釋

## 參考
篇文用咗嘅行話詞彙，英文版本如下：

篇文引用咗以下呢啲文獻同網頁：

## 外拎

* 港式英文發音3大原因（最後一個讓你吃驚！），YouTube 影片，有提到粵語母語者講英文嗰陣會遇到嘅語音組合問題。
* 點解 KNIGHT 入便嗰個 K 係無聲嘅呢？ - 淺談 KN 同 GN 呢兩個字開頭，呢段 YouTube 影片講英文入便嘅靜 K 同靜 G 現象。
* 語音組合 — 總論，呢條拎有一拃學術化噉討論語音組合嘅文獻。
* McCarthy, J. J. (2006). Morphology: Optimality Theory（譯名：**構詞學：最適度理論**），呢篇論文其中一 part 講到，一隻語言有可能會喺某啲構詞情況下偏離自己用開嘅語音組合規律，佢用咗爪哇話（主要分佈喺印尼爪哇）嘅文法格做例子。